armvectores/hy_wikipedia_2023 huggingface dataset:
Տինտո Բրաս

Տինտո Բրաս (իտալերեն՝ Tinto Brass, իրական անունը՝ Ջովաննի Բրաս, մարտի 26, 1933(1933-03-26), Միլան, Իտալիայի թագավորություն), էրոտիկ ժանրի իտալացի կինոռեժիսոր, սցենարիստ, պրոդյուսեր, դերասան։


== Կենսագրություն ==
Տինտո Բրասը ծնվել է Միլանում։ Ավարտելով իրավական քոլեջը, տեղափոխվել է Փարիզ, որտեղ աշխատել է Cinematheque Française արխիվում, որն ունի աշխարհի ամենահեղինակավոր և հարուստ հավաքածուն։ Վերադառնալով Իտալիա, աշխատել է ռեժիսորի օգնական։ Հասարակության ուշադրությունը նրա վրա բևեռվել է դեռ աշխատանքային գործունեության վաղ տարիներից, երբ նկրահանել է իր դեբյուտային «Աշխարհի գագաթին» (1963 թ.) կինոնկարը։ 1964 թվականին նա նկարահանել է «Իմ տիրուհի» ֆիլմի երկու էպիզոդները։ Նույն թվականին նկարահանել է «Թռչող ափսե» ֆիլմը։ 1968 թվականին նկարահանված «Ճիչ» ֆիլմի ցուցադրությունը գրաքննության կողմից արգելվեց մինչև 1974 թվականը։ Տինտո Բրասը մշտապես անձամբ է հետևում իր ֆիլմերի մոնտաժային աշխատանքներին, որն արտահայտվում է նրա գեղարվեստական ֆիլմերի հեղինակային ընդգծվածությամբ։
Իր ստեղծագործական կյանքի վաղ շրջանում Տինտո Բրասն իր ուժերը փորձել է կատակերգական ժանրում («Ով աշխատում է, նա կորած է» (1963 թ.), «Թռչող ափսե» (1964 թ.)), կինոնովելներից սկսած մինչև ինտելեկտուալ ֆիլմեր («Հևոց» (1967 թ.), «Ճիչ» (1968 թ.)), վեսթերնի ժանրում («Յանկիներ» (1966 թ.)), տարվել է հոգեբանական բացահայտումներով («Հեռացածը» (1970 թ.), «Արձակուրդ» (1971 թ.)), ստեղծել է կինոնմանակում («Շարժիչ» (1979 թ.)), սակայն վերջնականապես հաստատվել է էրոտիկ ֆանտազիաների ժանրում։
Տինտո Բրասի «Կիտիի սրահը» (1976 թ.) և «Կալիգուլա» (1979 թ.) ֆիլմերի հիմքում քաղաքական և պատմական իրականությունն է։ Նրա «Կալիգուլա» ֆիլմը, որտեղ նկարահանվել էին համաշխարհային կինոյի այնպիսի աստղեր, ինչպիսիք էին Պիտեր Օ'Թուլը և Մալքոլմ Մաքդաուելը, փորձում էր դուրս գալ բարոյականության շրջանակներից և մատնված էր հաջողության՝ իր մարդկային դաժանության, այլասերվածության և պոռնոգրաֆիայի բացահայտումներով։ Կինոնկարն ամբողջովին բացահայտել էր հռոմեական բարձր խավի դաժան բարքերն ու այլասերվածությունը։
Սկսած «Բանալին» (1983 թ.) ֆիլմից, Տինտո Բրասի ֆիլմերի հիմնական մասը նվիրված էր զանազան սեքսուալ շեղումներին։ Նրա մարմնական սիրո պատմություններին հանդիսատեսը ականատես է լինում կողքից, կարծես թաքուն դիտելով հերոսների սիրային կյանքը, զգալով նրանց սեքսուալ ապրումներն ու հաճույքի և բավականության րոպեները։ Նրա հետագա տարիների ֆիլմերից են «Միրանդա» (1985 թ.), «Սեր և կիրք» (1987 թ.), «Կարմիր պղպեղ» («Պապրիկա» 1990 թ.), «Բոլոր լեդիներն անում են դա» (1992 թ.), «Ծիկրակողը» (1994 թ.), «Չարաճճին» (1998 թ.), «Խախտելով արգելքները» (2000 թ.), «Սև հրեշտակը» (2002 թ.), «Օ, կանայք» (2003 թ.), «Սեր իմ» (2005 թ.) և այլ կինոնկարներ։
Որպես դերասան Տինտո Բրասը հանդես է եկել «Կին - դա ինչ-որ հիասքանչ է» (1964 թ.), «Կապիր ինձ ամուր» (1999 թ.), «Տինտո Բրասի գրառումները» (1999 թ.), «Վերջին մետրոն» (1999 թ.), «Քաղցր երազ» (1999 թ.), «Կատաղած շուն» (2012 թ.) և այլ ֆիլմերում։


== Անձնական կյանքը ==
Տինտո Բրասը 1957 թվականին ամուսնացել է «Հարրի Բար» ռեստորանի հիմնադիր Ջուզեպպե Չիպրիանիի դստեր՝ սցենարիստ Կառլա Չիպրիանիի հետ։ 2006 թվականին Կառլան մահացել է։ Նրանք ունեն մեկ դուստր և մեկ որդի։


== Ֆիլմագրության ընտրանին ==
Ռեժիսոր

Դերասան


== Ծանոթագրություններ ==
Տոշայա

Տոշայա (ռուս.՝ Тощая), գետ Ռուսաստանում, հոսում է Կարելական ինքնավար հանրապետությունում։ Թափվում է Տիկշեոզերո լիճ։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Իովսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 02020000612102000001357
Հիդրոլոգիական ուսումնասիրությունների կոդը - 102000135
Ավազանի կոդը - 02.02.00.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կորել է Պետյա աքաղաղը

Կորել է Պետյա աքաղաղը (ռուս.՝ Пропал Петя-петушок), խորհրդային կարճամետրաժ նկարված մուլտֆիլմ այն մասին, թե ինչ վտանգավոր է չլսող լինելը։


== Սյուժե ==
Գլխավոր հերոսը փոքրիկ և շատ հետաքրքրասեր ճուտիկ Պետյան է։ Նրան այնքան էր հետաքրքրում շրջակա աշխարհը, որ նա հաճախ էր իր մայրիկ-հավիկից և քույրիկ-ճուտիկներից հեռանում։ Մի անգամ նա այնքան է տարվում մի գեղեցիկ թիթեռնիկին հետապնդելով, որ ամբողջովին մենակ է մնում խիտ, մութ անտառում։ Հավիկը, տեսնելով, որ իր ճուտիկներից մեկը պակասում է, մյուսներին թողնում է պատասխանատու բադիկի հսկողության տակ, իսկ ինքը գնում է որոնելու կորածին։ Անտառի միջով թռչող ագռավը նախ տեսնում է ճուտիկին` դաշտում, այնուհետև հավին, որը հուսահատորեն փորձում էր գտնել նրան։ Պատահաբար հիմար թռչունը պատմում է այս մասին խորամանկ աղվեսին։ Շիկակարմիր գիշատիչը շատ ուրախանում է և անմիջապես շտապում է անտառ` նախ ճուտիկին, այնուհետև` մայրիկ-հավիկին գտնելու և ուտելու համար։ Մինչ աղվեսը և հավն ամբողջ անտառում փնտրում էին ճուտիկին, նա ինքնուրույն քայլում էր արահետով և տխրում էր։ Ամենից շատ նա ուզում էր տուն վերադառնալ` մոր և քույրերի մոտ։ Բայց նա գաղափար չուներ, թե ուր գնա, որպեսզի դուրս գար մութ անտառից։ Բարեբախտաբար, փոքրիկ աքաղաղի ճանապարհին երկու ընկերներ են հանդիպում` ուրախ գորտն և ուշիմ մուկը։ Նրանք օգնում են, որ նա թաքնվի նենգ աղվեսի հետապնդումից։ Գորտը ճուտիկին իր մեջքի վրա տեղափոխում է անտառային գետակի մյուս կողմը, իսկ մկնիկը սոված աղվեսին քշում է բարձր, ծակող սուլոցով։ Այնուհետև ընկերները ճուտիկին պաշտպանում են անձրևից մկնիկի բնի մեջ, և այնտեղ նա սպասում է իր մայրիկին։ Հավը նախատում է հետաքրքրասեր փոքրիկին անհնազանդության համար և պատվիրում է այլևս այդպես չանել։ Դրանից հետո մայրն ու որդին ապահով կերպով հասնում են այն տունը, որտեղ հայրիկ աքաղաղը և հավերը սպասում էին նրանց։


== Նկարահանող խումբ ==


== Ծանոթագրություններ ==


== Գրականություն ==
Титова Т. Пропал Петя-петушок. — Яблоко, 2013. — (Мультсказка). — ISBN 978-5-94707-096-5 , 5-947070-021-9 . Художник Арбеков В.


== Արտաքին հղումներ ==
Մուլտֆիլմը ivi.ru կայքում
Մուլտֆիլմը youtube.com կայքում
Պտուշկա (գյուղ, Կրասնոպոլիեի շրջան)

Պտուշկա (ուկրաիներեն՝ Птушка), գյուղ Ուկրաինայի Սումիի մարզի Կրասնոպոլիեի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երշովո (գյուղ, Օդինցովսկի շրջան)

Անվան այլ կիրառումների համար տե՛ս՝ ԵրշովոԵրշովո (ռուս.՝ Ершово), գյուղ Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2006 թվականին գրանցված տվյալներով կազմում էր 2412 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նշենի նաիրյան

Նշենի Նաիրյան (լատ.՝ Amygdalus nairica), վարդազգիներ ընտանիքին պատկանող 1 մ բարձրությամբ տերևաթափ փոքր փշոտ ծածկասերմ թուփ։ Ճյուղերը գրեթե սողացող են։ Ընձյուղները վառ ծիրանագույն են, տերևները՝ նեղ նշտարաձև մերկ, կիսակաշվեկերպ, կապտականաչավուն, 1,5-3 սմ երկարությամբ և 0,6-0,9 սմ լայնությամբ, սեպաձև հիմքով, ատամնասղոցաեզր։ Տերևակոթունը հասնում է մինչև 0,8 սմ երկարության, ծաղիկները միայնակ են, գրեթե նստադիր, բաց վարդագույն։ Պտուղները գրեթե գնդաձև են՝ թավշանման խավով ծածկված։ Ծաղկում է մարտ-ապրիլ ամիսներին՝ տերևները բացվելուց առաջ։ Պտուղները հասունանում են սեպտեմբերին։ Տաք և չոր երկրների բույս է։
Տիպիկ հայկական բույս է, Հայաստանից դուրս վայրի վիճակում չի հանդիպում։ Հայաստանում դրա բուսուտները աննշան տարածություն են զբաղեցնում։ Գրանցված է ՀՀ Կարմիր գրքում։
Հանդիպում է Զանգեզուրի ստորին լեռնային գոտում, չոր, քարքարոտ, ժայռոտ լանջերում, ծովի մակերևույթից 900-1500 մ բարձրությունների վրա։ Ավելի հաճախ հանդիպում է Մեղրու շրջանում, հատկապես Մեղրիի և Վարդանաձորի շրջակայքում։ Գորիսի շրջանում աճում է ցածրադիր գոտու անբերրի լեռնալանջերում։ Բազմանում է սերմերով։


== Նկարագրություն ==
Փռված ճյուղավորված 1-2 մ բարձրությամբ փշոտ ճյուղերով ոչ բարձր թուփ է։ 2-2,5 (3) մ երկարությամբ և 0,6-0,8 սմ լայնությամբ երկարավուն նշտարաձև տերևները թույլ հաստակաշի են, մերկ, ամբողջաեզր կամ աղեղնաձև սղոցաեզր։ Թավշային կորիզապտուղները ձվաձև-օվալ են, տափակած և կարճ սրածայրով։


== Տարածվածություն ==
Աճում է Զանգեզուրի (Որոտան գետի կիրճ) և Մեղրու (Արաքս գետի կիրճ) ֆլորիստիկական շրջաններում։ Աճում է նաև Նախիջևանում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 600-1800 մ բարձրությունների վրա, չոր քարքարոտ լանջերին, քարաթափվածքների վրա, ժայռոտ տեղերում, ֆրիգանանման բուսականության մեջ, արիդ նոսրանտառում։ Ծաղկում է ապրիլ-մայիս ամիսներին, պտղաբերում՝ հունիս-սեպտեմբերին։


== Պահպանություն ==
Վտանգված տեսակ է։ Հարավային Կովկասի էնդեմիկ է։ Տարածման շրջանի մակերեսը 5000 կմ²-ից, իսկ բնակության շրջանի մակերեսը՝ 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES–ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Արևիկ» ազգային պարկի սահմաններում։


== Ծանոթագրություններ ==
Ֆիլատկա (գյուղ, Ելնինսկի շրջան)

Ֆիլատկա (ռուս.՝ Филатка), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լարկ Վուրհիս

Լարկ Վուրհիս (անգլ.՝ Lark Voorhies, մարտի 25, 1974(1974-03-25), Նաշվիլ, ԱՄՆ), ամերիկացի դերասանուհի, կինոպրոդյուսեր, երգչուհի և ֆոտոմոդել։ Ավելի հայտնի է իր Լիզ Տատլ դերով «Բարի առավոտ տիկին Բլիսս» (1988-1989 թթ.) և «Զանգով փրկվածները» (1989-1993 թթ.), որի համար նա ստացել է երկու մրցանակ (1990 թ., 1993 թ.) և երեք նոմինացիա (1989 թ., 1990 թ., 1992 թ.):


== Անձնական կյանք ==
1996-2004 թվականներին Լարկը ամուսնացած էր դերասան և պրոդյուսեր Միգել Կոլումանի հետ։
2015 թվականի ապրիլի 30-ին Լարկն ամուսնացել էր Ջիմի Գրինի հետ, ումից բաժանվել էր նույն թվականի հոկտեմբերին։


== Ֆիլմագրություն ==


== Ծանոթագրություններ ==


== Արտաքին հղումներ ==
Լարկ Վուրհիս (անգլ.) Internet Movie Database կայքում
Ծիծեռնակ (երգ)

Անվան այլ կիրառումների համար տե՛ս՝ Ծիծեռնակ (այլ կիրառումներ)Ծիծեռնակ, («Երգ պանդուխտ պատանեկի»), երգ, որը հորինել է Գ. Դոդոխյանը Դորպատում 1854 թվականին։ Երգն արագ ու լայնորեն ժողովրդականացել է։
Եղանակն առաջին անգամ տպագրվել է Ռաֆայել Պատկանյանի Ազգային երգարան հայոցում (1856)։ Գ. Դոդոխյանի տվյալներով (Քնար հայկական, 1868)՝ ծագում է բաշկիրական ժողովրդական երգից։ Բազմիցս մշակվել է երգչախմբի (Կարա-Մուրզա, Գ. Էռնեսաքս և ուրիշներ), ձայնի և դաշնամուրի (Կոմիտաս, Ա. Դոլուխանյան և ուրիշներ), նաև սիմֆոնիկ նվագախմբի (Մ. Իպոլիտով-Իվանով, Հայկական ռապսոդիա, 1895) համար։
Կասիա Ստրաս

Կասիա (Կասյա) Ստրաս, իսկական անուն՝ Կատաժինա Ստրուսինսկայա (լեհ.՝ Katarzyna Strusińska, նոյեմբերի 23, 1987(1987-11-23), Ցեխանուվ, Ciechanów County, Մազովեցի վոյեվոդություն, Լեհաստան), լեհ թոփ-մոդել։


== Կենսագրություն ==
Ծնվել է նոյեմբերի 23-ին Լեհաստանի Ցեխանուվ քաղաքում։ Միջնակարգ դպրոցն ավարտելուց հետո սկսել է մոդելային կարիերա 16 տարեկան հասակում։ Նրա համար կարևոր իրադարձություն է եղել հանդիպումը Avant Models գործակալության սեփականատիրոջ հետ։ Մի քանի ամիս անց նրան հաջողվել է պայմանագրեր կնքել Լոնդոնում և Փարիզում առաջատար գործակալությունների հետ։


== Կարիերա ==
2008 թվականին բրիտանական Vogue ամսագիրը հրապարակել է հարցազրույց Ստրասի հետ։ 2010 թվականի հունվարին Կասիան հայտնվել է Vogue ամսագրի թոփ-30 մոդելների ցանկում։ 2011 թվականին զբաղեցրել է 13-րդ հորիզոնականը համաշխարհային մոդելների «Թոփ-50 մոդելներ» ցանկում։

Կասիան առաջին լեհ աղջիկն է, որ մասնակցել է Dior ընկերության գովազդային արշավին։ 2010 թվականին Աննա Վինտուրը, որ Vogue ամսագրի գլխավոր խմբագիրն է, ընտրել է Ստրասին ԱՄՆ-ում հունվարին և փետրվարին կայանալիք ֆոտոսեսիաների համար։ Շուտով մոդելը հայտնվել է Vogue-ի երեք ամսագրերի շապիկներին՝ Պորտուգալիայում, Կորեայում և Հունաստանում։ Նրա լուսանկարները հայտնվել են Vogue ամսագրի իտալական, ֆրանսիական, ամերիկյան և գերմանական հրատարակություններում և ֆրանսիական Numéro հրատարակությունում:։
Նա մասնակցել է այնպիսի դիզայներների դեֆիլեների, ինչպիսիք են՝ Prada, Louis Vuitton, Miu Miu, Versace, Roberto Cavalli, Fendi, Marc Jacobs, Calvin Klein, Dolce & Gabbana, Gucci, Givenchy, Chanel, Chloe, Christian Dior, Alexander McQueen, Balenciaga, Ջոն Գալյանո, Kenzo, Diesel, Viktor & Rolf, DKNY, Donna Karan, Burberry Prorsum, Alessandro Dell’Acqua, Sonia Rykiel, Julien Macdonald, Yves Saint Laurent, Balenciaga, Costume National, Jil Sander, Jil Stuart, Loewe:
Ստրասը փոխարինել է Լինդսի Վիքսոնին 2011 թվականին կայացած Miu Miu գարնանային հավաքածուի գովազդային արշավում։


== Ծանոթագրություններ ==


== Արտաքին հղումներ ==
Avant Management
Կասիա Ստրասի լուսանկարների պատկերասրահը avantmodels.pl կայքում
Կասիա Ստրասի լուսանկարները style.com կայքում
Բեյսբոլի գլխավոր լիգա (MLB)

Բեյսբոլի գլխավոր լիգա (անգլ.` Major League Baseball, կրճատ` MLB), պրոֆեսիոնալ բեյսբոլի բարձրագույն առաջնություն, Հյուսիսային Ամերիկայի գլխավոր գլխավոր սպորտային կազմակերպություններից մեկը։ Լիգայում հանդես են գալիս 30 բեյսբոլի ակումբներ, որոնցից 29-ը տեղակայված են Միացյալ Նահանգներում, իսկ 1-ը՝ Կանադայում։ Հիմնադրվել է 1869 թվականին և համարվում է հյուսիսամերիկյան բարձրագույն առաջնություններից ամենահինը։
Թիմերն հանդես են գալիս Ամերիկյան լիգայում (American League, AL) և Ազգային լիգայոմ (National League, NL), որոնք որպես առանձին սպորտային առաջնություն հիմնադրվել էին համապատասխանաբար 1901 և 1876 թվականներին։ 2000 թվականին ենթալիգաները ձևավորում են մեկ միացյալ առաջնություն։ Կազմակերպությունն հանդիսանում է նաև շուրջ 240 թիմերից բաղկացած կրտսեր առաջնությունների ղեկավար մարմինը։
Բեյսբոլի առաջին պրոֆեսիոնալ թիմն հիմնադրվել է 1869 թվականին՝ Ցինցինատի քաղաքում։ Սպորտաձևի ժողովրդայնությունն աճում է 1920-ական թվականներին։ Խաղի ժողովրդայնության աճը շարունակվում է Մեծ Ճգնաժամի և Երկրորդ աշխարհամարտի տարիներին։ Պատերազմի ավարտից կարճ ժամանակ անց Ջեքի Ռոբինսոնը դառնում է առաջին սևամորթ բեյսբոլիստը լիգայում։
1950-ական և 1960-ական թվականներին Ամերիկյան և Ազգային լիգաները էականորեն ընդլայնվում են։ 1970-ական և 1980-ական թվականներին փոփոխվում է բեյսբոլային խաղադաշտերի արհեստական խոտածածկը։
Ներկայումս MLB-ում հանդես է գալիս 30 ակումբ, որոնցից 29-ը տեղակայված է Միացյալ Նահանգներում, իսկ 1-ը՝ Կանադայում։ Կանոնավոր մրցաշրջանում թիմերն անցկացնում են 162 հանդիպում, որից հետո յուրաքանչյուր ենթալիգայից փլեյ-օֆֆ է դուրս գալիս 5-ական ակումբ։ Չեմպիոնական տիտղոսը նվաճելու համար թիմերն ելույթ են ունենում Համաշխարհային սերիայում (World Series)։
Լիգայի հանդիպումները Հյուսիսային Ամերիկայում հեռարձակվում են հեռուստատեսությամբ, համացանցով և ռադիոյով։ 2013 թվականի դրությամբ լիգայի մրցաշրջանային խաղերի ընդհանուր հաճախելությունը կազմել է 74 միլիոն։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Մեչետինսկայա

Մեչետինսկայա (ռուս.՝ Мечётинская), գյուղ (ստանիցա) Ռուսաստանի Դաշնության Ռոստովի մարզի Զերնոգրադի շրջանում։ Մեչետինսկի գյուղական համայնքի վարչական կենտրոնն է։ Դոնի Ռոստով քաղաքից գտնվում է 90 կմ հեռավորության վրա։
2002 թ. տվյալներով բնակչությունը կազմում է 6527 մարդ։ Հիմնվել է 1809 թ.։
Էլբերտ շրջան (այլ կիրառումներ)

Էլբերտ շրջան, կարող է վերաբերել՝

Էլբերտ շրջան - ԱՄՆ Ջորջիա նահանգի 159 վարչական միավորներից մեկը
Էլբերտ շրջան - ԱՄՆ Կոլորադո նահանգի 64 վարչական միավորներից մեկը
Տամարինդո (Կոստա Ռիկա)

Տամարինդո, քաղաք և շրջան Կոստա Ռիկայի Գուանակաստե նահանգի Սանտա Կռուզ կանտոնում։ Շրջանի բնակչությունը կազմում է 6869 մարդ, իսկ քաղաքում ապրում է 500 մարդ։ Զբոսաշրջային սեզոնի ժամանակ և տոներին այստեղ այցելում է 5000 և ավելի մարդ։ Հիմնական զբաղմունքներն են ձկնորսությունը և սերֆինգը։ Այստեղ հանդիպում են աշխարհի ամենամեծ՝ հաստամաշկ կրիաները, որոնք գտնվում է անհետացման վտանգի տակ։
Շրջանի գլխավոր քաղաքներն են Տամարինդոն, Վիլյառեալը, Սանտա Ռոսան, Էռնանդեսը, Նոր Գարիտան և Սան Խոսե դե Պինիլլան։
Շրջանը զբաղեցնում է 123.53 կմ² տարածք։ Արևմուտքում Խաղաղ օվկիանոսն է։ Կան ցածրադիր բլուրներ։ Շրջանի տարածքով հոսում են Մատապալո և Սան Ֆրանցիսկո գետերը։
Ամբողջ տարին կլիման արևադարձային է։ Միջին ջերմաստիճանը մոտ 32 °C է։


== Ծանոթագրություններ ==


== Արտաքին հղումներ ==
Tamarindo Costa Rica Videos
Information about surfing conditions in Tamarindo
Tamarindo Directory
Tamarindo Lawyers and Attorneys Archived 2015-12-31 at the Wayback Machine.
Սանարյու

Սանարյու (ռուս.՝ Санаръю), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Շապկինա գետի ձախ ափին՝ 319 կմ հեռավորության վրա։ Գետի երկարությունը կազմում է 33 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000082134
Կոդը ըստ հիդրոլոգիական հետազոտության (ՌԴ) — 103008213
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Լիցեյ

Լիցեյ (գերմ.՝ Lyzeum ← լատ.՝ lусеum ← հին հունարեն՝ Λύκειον), միջնակարգ հանրակրթական ուսումնական հաստատություն Արևմտյան Եվրոպայի, Լատինական Ամերիկայի և Աֆրիկայի մի շարք երկրներում։
Ֆրանսիայում լիցեյ ժամանակակից միջնակարգ հանրակրթական դպրոցի միակ տեսակն է (5-ամյա տարրական դպրոցի հիման վրա 7-ամյա ուսման ժամկետով)։ Իտալիայում կան դասական և ռեալական լիցեյներ (5-ամյա ուսման ժամկետով)։ Շվեյցարիայի ֆրանսախոս շրջաններում լիցեյ են կոչվում միջնակարգ դպրոցի 3-4-ամյա տևողությամբ բարձր դասընթացները, Բելգիայում՝ աղջիկների միջնակարգ դպրոցները, Լեհաստանում՝ հասունության ատեստատ տվող քառամյա դպրոցները։
19-րդ և 20-րդ դարերի սկզբին Գերմանիայում և Ավստրո-Հունգարիայում լիցեյ էին կոչվում իգական միջնակարգ հանրակրթական ուսումնական հաստատությունները։
Մոնլյուսոն (շրջան)

Անվան այլ կիրառումների համար տե՛ս՝ Մոնլյուսոն (այլ կիրառումներ)Մոնլյուսոն (ֆր.՝ Montluçon), շրջան (ֆր.՝ Arrondissement) Ֆրանսիայում, այն շրջաններից որոնք գտնվում են Օվերն երկրամասում։ Շրջանի դեպարտամենտ՝ Ալյե։ Սուպերֆեկտուրա՝ Մոնլյուսոն։ Շրջանի բնակչությունը 2006 թվականին կազմել է 116 702 մարդ։ Բնակչության խտությունը կազմում է 50 մարդ/կմ²։ Շրջանի տարածքը կազմում է 2328 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ, Մոնլյուսոնի շրջան (ֆր.)


== Ծանոթագրություններ ==
Ոսկե դրամ

Ոսկե դրամ կամ ոսկե կոպեկանոց, 17-րդ դարի ռուսական դրամ։ Ըստ ձևավորման և զանգվածի՝ համապատասխանում է արծաթե դրամին։


== Պատմություն ==
Առաջին անգամ շրջանառության մեջ է դրվել Վասիլի Շույսկու կոմից՝ ոսկե մետաղադրամների հետ միաժամանակ։ Թողարկումը կապված էր գանձարանում արծաթի անբավարար քանակի հետ, ինչով վճարում էին շվեդացի վարձկաններին։ Արժեը հավասարեցվում էր արծաթե 10 դրամին կամ 5-կոպեկանոցին։ Ոսկե դրամը թե՛ տեսքով, թե՛ քաշով համապատասխանում էր արծաթե դրամին։ Պաշտոնապես շրջանառության մեջ է մտել Շույսկու հրամանով՝ 1610 թվականի մայիսին։ Հրամանագրում նշված էր, որ դրամը նախատեսված էր ծառայողական անձանց և արտասահմանցիներին վճարելու համար, ինչպես նաև դրանք կիրառվում էին հարկերի և գանձարանայի վճարների համար։  Մետաղադրոշմումը տեղի էր ունենում Մոսկվայում։ Թողարկումը կարճ տևեց՝ մինչ 
ույսկու տապալումը։ Ռուսական պատմության մեջ ոսկե դրամներն առաջին անգամ ներմուծվեցին ներկա դրամաշրջանառության մեջ, ավելի վաղ ոսկե դրամները մետաղադրոշմվում էին, բայց կիրառվում էին որպես պարգևներ և հուշանվերներ,բայց ոչ որպես իրական վճարման միջոցներ։ Ինչպես նաև հենց ոսկե դրամների թողարկման հետ են կապում վարձկանների խռովությունը, ովքեր ծառայում էին շվեդ ռազմահրամանատար Դելագարդիի հրամանատարության ներքո․ երբ սկու մասին շշուկները տարածվեցին, զինվորները հետ շրջվեցին, թալանեցին գումակը և փախան, իսկ Դելագարդին հարկադրված հաշտություն կնքեց Ստանիսլավ Ժոլկևսկու հետ։ Հանդիպում են նաև ավելի հին ոսկե դրամներ, օրինակ՝ Միխայիլ Ֆյոդորովիչի ժամանակաշրջանի, ինչպես նաև ժամանակակից նմուշներ։ Դրանց թողարկման հանգամանքները հայտնի չեն։


== Նկարագիր ==
Դրամի քաշը պետք է կազմեր 0,34 գրամ։


== Ծանոթագրություններ ==


== Գրականություն ==
Аверс и реверс истории / [Ред. кол.: А.В. Митяева и др.]. — М.: Международный нумизматический клуб, 2016. — 216 с. — ISBN 978-5-9906902-6-4
Золотые монеты в истории династии Романовых. Каталог выставки. Международный нумизматический клуб. — М.: Лингва-Ф, 2017. — 432 с. — ISBN 978-5-91477-038-6
Լևան Աբելիշվիլի

Լևան Աբելիշվիլի (վրացերեն՝ ლევან აბელიშვილი, ապրիլի 3 (16), 1909, Թիֆլիս, Թիֆլիսի նահանգ, Ռուսական կայսրություն - մարտի 16, 1974(1974-03-16), Թբիլիսի, Վրացական ԽՍՀ, ԽՍՀՄ), էլեկտրատեխնիկայի բնագավառի խորհրդային գիտնական, տեխնիկական գիտությունների դոկտոր (1955), պրոֆեսոր (1956), Վրաստանի գիտությունների ազգային ակադեմիայի թղթակից-անդամ (1961), Վրաստանի գիտության և տեխնիկայի վաստակավոր գործիչ (1967), վրացական խորհրդային հանրագիտարանի գլխավոր խմբագրության անդամ։


== Կենսագրություն ==
Ծնվել է 1909 թվականի ապրիլի 3-ին (նոր տոմարով՝ 16-ին) Թիֆլիսում, ազնվականի ընտանիքում։ Հայրը՝ Գրիգոր Աբելիշվիլին անդրկովկասյան երկաթուղու պետն էր, մայրը՝ Անտոնինա Աբելիշվիլին վրաց առաջին կինոդերասանուհին էր (1916 թվականին նկարահանվել է կինոռեժիսոր Ալեքսանդր Ցուցունավայի «Քրիստինե» գեղարվեստական ֆիլմում, գլխավոր հերոսուհու դերում)։
Լևանը 1931 թվականին ավարտել է անդրկովկասյան էներգետիկական ինստիտուտը, դարձել երկաթուղու էլեկտրիֆիկացման գործի առաջամարտիկներից մեկը Վրաստանում և ամբողջ Խորհրդային Միությունում։ Նրա աշխատանքները վերաբերում են էլեկտրական քարշող ուժի արդյունավետության, դրա հաշվարկի, շարժակազմերի ու էլեկտրասնուցման համակարգերի տեսության և երկաթուղու էլեկտրիֆիկացման ասպարեզում գործնական կարևոր նշանակություն ունեցող այլ հիմնահարցերի։
ն վրացական տեխնիկական համալսարանի էլեկտրատրանսպորտի ամբիոնի հիմնադիրն է։
Պարգևատրվել է Լենինի շքանշանով։


== Ծանոթագրություններ ==
Ջաբա (այլ կիրառումներ)

Ջաբա, կարող է վերաբերել՝

Ջաբա - գյուղ Ռուսաստանի Դաղստան հանրապետության Աղտինսկի շրջանի կազմում
Ջաբա - գյուղ Արևմտյան Հայաստանում, Բիթլիսի վիլայեթի Սղերդի գավառում
Մարկ Հոպլամազյան

Մարկ Հոպլամազյան (նոյեմբերի 27, 1963(1963-11-27)), ազգությամբ հայ ամերիկացի գործարար, Hyatt հյուրանոցներ ընկերության նախագահ և գործադիր տնօրեն։ Նա ավարտել է Հարվարդի համալսարանը, այնուհետև ուսումը շարունակել Չիկագոյի համալսարանի բիզնեսի դպրոցում։


== Կրթություն ==
Ձեռնարկատիրական ջիղը Հոպլամազյանը ժառանգել է պապից, որը հայերի զանգվածային ջարդերից անմիջապես առաջ Կեսարիայից (Կենտրոնական Անատոլիա) գաղթել է Ամերիկա և փոքրիկ շուկա հիմնել Ուոթերթաունում (Մասաչուսեթսի նահանգ)։
Մարկի ծնողները նրան լավ կրթություն են տվել։ 1985 թվականին Մարկը բիզնեսի կառավարման մագիստրոսի աստիճան է ստացել Հարվարդի բիզնես դպրոցում, որից հետո վերապատրաստվել է Չիկագոյի համալսարանում, որն ավարտել է 1989 թվականին։


== Կարիերա ==
Նյու Յորքի ներդրումային բանկերից մեկում մի քանի տարվա աշխատանքի ընթացքում Մարկին նկատեցին միլիարդատեր Ջեյ Պրիտցկերի բիզնեսը կառավարող մենեջերները։ Մարկը 25 տարեկան էր, երբ աշխատանքի անցավ Ամերիկայի ամենահարուստ ընտանիքների տասնյակում գտնվող Պրիտցկերներին պատկանող ընկերություններից մեկում։ Սկզբում Հոպլամազյանը ընտանիքի ֆինանսական հարցերն էր վարում, այնուհետև նրան ներգրավեցին հյուրանոցային բիզնեսում։
2006 թվականին Հոպլամազյանը ընկերությունը կառավարելու առաջարկ ստացավ։ Դա համաշխարհային ֆինանսական ճգնաժամի բուռն շրջանն էր։ Մարկը կարողացավ ընկերությունը կառավարել առանց բացասական հետևանքների, հյուրանոցային բիզնեսի համար դժվար ժամանակահատվածում։ Մինչդեռ հիմնական մրցակիցները՝ «Marriott»-ն ու «Hilton»-ը, շատ տուժեցին։ Մարկի գլխավորությամբ «Hyatt» ցանցն արագ ձերբազատվեց նախորդներից ժառանգած խնդիրներից և կտրուկ առաջ մղվեց։
Մարկ Հոպլամազյանը ղեկավարում է աշխարհի ամենախոշոր հյուրանոցային ցանցերից մեկը՝ «Hyatt Hotels Corporation»-ը, որը 573 հյուրանոց ունի աշխարհի 5 մայրցամաքների 58 երկրներում։


== Ծանոթագրություններ ==


== Արտաքին հղումներ ==
Կենսագրական և այլ տեղեկություններ
Հայասայի էթնիկական կազմ

Հայասա երկրի էթնիկական կազմի և լեզկի խնդիրը։       
Մեզ հասած տվյալները Հայասա երկրի էթնիկական կազմի և լեզվի մասին այնքան կցկտուր են, որ առայժմ դժվար է որոշակի կարծիք կազմել այդ մասին։           


== Լեզվի ծագում ==
Գերիշխող կարծիքն այն է, որ Հայասա-Ազզի երկրի բնակիչները պատկանում էին խուրրիական ցեղերին։ Սակայն բացահայտվում են այնպիսի փաստեր, որոնք կարող են մեկնաբանվել հօգուտ հայասացիների լեզվի հնդեվրոպական ծագման Իր ժամանակին իբրև վարկած հայտնված այս տեսակետը հետագայում զարգացվեց Գևորգ Ջահուկյանի կողմից։ Հայասայի լեզվից մեզ հասած սակավաթիվ տվյալների (հայասական անձնանունների ու տեղանունների) վերլուծությունը բերեց նրան այն եզրակացության, որ հայասական լեզուն պատկանում է հնդեվրոպական հին անատոլիական լեզուների խեթական-նեսիական (ավելի ճիշտ՝ խեթա-լոլվիական) խմբին, կամ որ այն թերևս ինքնուրույն հին անատոլիական լեզու է։ Այս տվյալների լույսի տակ փորձ է արվում պարզելու հայասական բաղադրատարրի բնույթը հայոց լեզվի մեջ։ Նա նույնիսկ ենթադրում է «հայասա-իշոլվական բարբառների մնացորդների» առկայությունը ուրարտերենում և հայերենում։         
Այնուհանդերձ անհրաժեշտ է նշել, որ եթե Hayasa անունը հիմք է դարձել հայ ժողովրդի ինքնանվան և նրա կողմից զբաղեցրած երկրի անվան, ապա այդ նույնը չի կարելի ասել հայասերեն լեզվի մասին։ Այդ լեզուն կարող է դիտվել թերևս որպես ձևավորվող հայերեն լեզվի հնագոլյն շերտերից մեկը, բայց ոչ նրա հիմքը, որովհետև, ինչպես կտեսնենք առաջիկայում, հայոց լեզվի հիմքը դարձավ մ. թ, ա. XII դարից Հայկական լեռնաշխարհ թափանցած թրակա-փռյուգական լեզվախմբին պատկանող արիմ-արմենների լեզուն։ 


== Ծանոթագրություններ ==
Փհենյան

Փհենյան (կորեերեն՝ 평양, հանգըլ՝ 평양직할시, հանջա՝ 平壤直轄, Փյոնգ Յանգ), Կորեայի Ժողովրդա-Դեմոկրատական Հանրապետության մայրաքաղաքը։
Փհենյան համարվում է երկրի վարչական, մշակութային և պատմական կենտրոնը։ Քաղաքի անվանումը կորեերենից թարգմանաբար նշանակում է «լայնատարած երկիր» կամ «հարմարավետ տարածք»։
1946 թվականից վարչականորեն մտնում է Հյուսիսային Կորեայի Փհենան Նամդոյի մարզի մեջ, որի կազմում էլ ունի մայրաքաղաքային ինքնավարություն և քաղաքային անմիջական ենթակայություն։


== Աշխարհագրություն ==
Քաղաքը գտնվում է Տեդոնգան գետի ափին՝ գետի և Դեղին ծովի միախառնման տեղում։
Ըստ Հյուսիսային Կորեայի վարչա-տարածքային բաժանման, Փհենյանը հանդես է գալիս որպես առանձին տարածքային միավոր՝ մարզի կարգավիճակով։
Փհենյան քաղաքի և հարակից արվարձանների միացյալ բնակչությունը գերազանցում է 4 մլն մարդը։ Բնակչության բացարձակ մեծամասնությունը կազմում են կորեացիները։ Բնակչության հիմնական լեզուն համարվում է կորեերենը։


=== Կլիմա ===
Քաղաքի կլիման մուսսոնային է, անձրևառատ։ Թեև Կորեական թերակղզին գտնվում է ցածր լայնություններում և երեք կողմերից շրջապատված է ծովային ավազաններով, այնուհանդերձ նրա կլիման ավելի խիստ է՝ մի շարք այլ պետությունների համեմատությամբ, որոնք գտնվում են նույն աշխարհագրական լայնություններում։
Ձմռան ամիսներին սառը օդի հզոր հոսքեր անցնում են Անդրբայկալով և Մոնղոլիայով՝ Կորեական թերակղզի բերելով չոր օդային զանգվածներ, որի արդյունքում էլ ձևավորվում է քաղաքի խոնավ կլիման։
Ամառային կլիման ձևավորվում է օվկիանոսային տաք և սառը ծովային հոսանքների ազդեցությամբ։ Ամառային երեք ամիսներին տեղումների քանակը կազմում է 50-60 % (933 մմ)։ Տարեկան միջին ջերմաստիճանը կազմում է +10,6 °C: Տարվա ամենացուրտ եղանակը հունվարն է (-6 °C), իսկ ամենատաքը՝ օգոստոսը +25 °C:
Հարավային Կորեայի մայրաքաղաք Սեուլի համեմատ Փհենյանի կլիման ավելի զով է, իսկ տեղումները՝ ավելի քիչ։


== Դիվանագիտական հարաբերություններ ==


=== Քույր քաղաքներ ===
2013 թվականի սեպտեմբերի 8-ի դրությամբ Փհենյան քաղաքը ունի 10 քույր քաղաքներ, որոնք բացառությամբ Մոսկվայի և Ջորջթաունի ասիական քաղաքներ են։
Փհենյանի քույր քաղաքներն են՝

 Կատմանդու, Նեպալ
 Կուալա Լումպուր, Մալայզիա
 Մոսկվա, Ռուսաստան
 Սինգապուր, Սինգապուր
 Տիանժին, Չինաստան
 Բաղդադ, Իրաք
 Ջակարտա, Ինդոնեզիա
 Ջորջթաուն, Գայանա
 Բանդար Սերի Բեգավան, Բրունեյ


== Ծանոթագրություններ ==
Եվրիպիդեսի քարանձավ

Եվրիպիդեսի քարանձավ (հունարեն՝ Σπήλαιου του Ευριπίδη), քարանձավ Հունաստանի արևելքում՝ Սալամին կղզու հարավում գտնվող Պերիստերիա գյուղի շրջակայքում։ Քարանձավը տեղակայված է Սարոնիկոսյան ծովածոցին զուգահեռ նայող բլրի վրա։ Անվանակոչված է ի պատիվ հին աշխարհի ականավոր հույն ողբերգակ Եվրիպիդեսի։
Ըստ մեզ հասած պատմագիտական վկայությունների՝ Եվրիպիդեսը հենց այս վայրում է գրել իր ականավոր տրագեդիաները։ Հին հույն հեղինակներ Ֆիլոխորսն ու Սատիրոսը Եվրիպիդեսին բնութագրել են որպես «մի չարագործի, որը խուսափում էր հասարակությունից՝ թաքնվելով այս քարանձավում»։ 2-րդ դարի հռոմեցի գրող Ավլուս Գելլիուսն իր «Ատտիկյան գիշերներ» աշխատությունում Եվրիպիդեսի քարանձավը բնութագրել է որպես «չար ու մռայլ մի վայր»։


== Պատմություն ==
Եվրիպիդեսի քարանձավում պեղումներ անցկացվել են դեռևս 1990-ական թվականներին։ Այդ հետազոտողների շարքում առաջիններից էր Յանինայի համալսարանի նախապատմական հնագիտության ամբիոնի պրոֆեսոս Յանիս Լոսոսի գլխավորած մասնագիտական խումբը, որը գործողություններն իրականացնում էր Հունաստանի մշակույթի նախարարության պալեոանթրոպոլոգիայի բաժանմունքի հետ համագործակցության շրջանակներում։
Հայտնաբերված գտածոները թվագրվում են ուշ նեոլիթի ժամանակաշրջանին և դրան հաջորդած դարերին։ Գտածոները ներառում են քարե գործիքներ, նետ ու աղեղ, կերամիկական այլ իրեր, հռոմեական մետաղադրամներ, ֆրանկական ժամանակաշրջանի զարդեր և այլն։ Այս ամենը խոսում է այն մասին, որ վայրը երկար ժամանակ տեղացիների կողմից օգտագործվել է որպես ապաստարան և կրոնական կառույց (երկրպագության վայր)։
Առավել ուշագրավ հայտնագործությունների թվին է պատկանում մ․թ․ա․ 5-րդ դարին թվագրվող սկիֆոսը (հին հունական ըմպանակի տեսակ), որի վրա հստակորեն նշված են Եվրիպիդեսի անվան տառերը («ΕΥΡΙΠΠ»): Կա կարծիք, որ Եվրիպիդեսի քարանձավը որոշ ժամանակ օգտագործվել է նաև որպես թատրոնի հովանավոր աստծո՝ Դիոնիսոսի սրբավայր։


== Տես նաև ==
Պետրանոլա քարանձավ
Դիոնիսոսի թատրոն


== Ծանոթագրություններ ==
Սեն Բոննե

Սեն Բոննե (ֆր.՝ Saint-Bonnet), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 379 մարդ, բնակչության խտությունը` 21.33 մարդ/կմ²։ Բնակավայրը զբաղեցնում է 17.77 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 130 կմ հարավ, Անգուլեմ քաղաքից` 28 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 237 աշխատունակ (15-64 տարեկան) բնակիչ, որոնցից ակտիվ էին 180-ը, իսկ ոչ ակտիվները` 57։ Ակտիվության ցուցանիշը կազմում է 75,9 %։ 180 աշխատունակ մարդկանցից աշխատել է 174 անձ (93 տղամարդ և 81 կին)։ Գործազուրկ են եղել 6 անձ (2 տղամարդ և 4 կին)։ 57 անաշխատունակներից 15-ը եղել են աշակերտներ կամ ուսանողներ, 29-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Պրիլուցկոե (գյուղ, Կիվերցիի շրջան)

Անվան այլ կիրառումների համար տե՛ս՝ ՊրիլուցկոեՊրիլուցկոե (ուկրաիներեն՝ Прилуцьке), գյուղ Ուկրաինայի Վոլինի մարզի Կիվերցիի շրջանում։ Բնակավայրը նախկինում նաև անվանվել է Կիվերցի։ Հիմնադրվել է 1870 թվականին։
Չճշտված տվյալներով Պրիլուցկոե գյուղում բնակվում էր 3 200 մարդ։ Բնակավայրը զբաղեցնում է 2925 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիտվայի ազգային ռադիո և հեռուստատեսություն

Լիտվայի ազգային ռադիո և հեռուստատեսություն (լիտ.՝ Lietuvos nacionalinis radijas ir televizija, հապավումը՝ LRT), Լիտվայի հանրային մեդիաընկերություն։ Ունի հասարակական կազմակերպության կարգավիճակ՝ որպես պետական սեփականություն։

Հեռուստատեսություն.LRT televizija
LRT Plius - մշակութային, ուսուցողական
LRT Lituanica - միջազգայինՌադիո.LRT Radijas
LRT Klasika - դասական երաժշտություն
LRT Opus - երիտասարդական


== Արտաքին հղումներ ==
Պաշտոնական կայք
Օնլայն հեռարձակում


== Ծանոթագրություններ ==
Բարկասովո (գյուղ, Մուկաչևոյի շրջան)

Բարկասովո (ուկրաիներեն՝ Баркасово), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Բարկասովո գյուղում բնակվում էր 2 236 մարդ։ Բնակավայրը զբաղեցնում է 3,42 կմ² տարածք։ Բնակչության խտությունը կազմում էր 653,8 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կավիտացիա

Կավիտացիա (լատ.՝ cavitas — դատարկություն), անընդհատության խախտումը հեղուկի ներսում, այսինքն՝ կաթիլավոր հեղուկում գազով, գոլորշիով կամ դրանց խառնուրդով լցված խոռոչների (այսպես կոչված, կավիտացիոն բշտիկների կամ խոռոչների) գոյացումը։ Կավիտացիոն բշտիկներ առաջանում են այն տեղերում, որտեղ ճնշումը փոքր է դառնում կրիտիկականից (իրական հեղուկների համար կրիտիկական արժեքը մոտավորապես հավասար է տվյալ ջերմաստիճանում այդ հեղուկի հագեցած գոլորշիների ճնշմանը)։ Եթե ճնշումը նվազում է կաթիլավոր շարժվող հեղուկի հոսքում տեղային մեծ արագությունների հետեանքով, կավիտացիան կոչվում է հիդրոդինամիկական, իսկ եթե ճնշումը նվազում է հեղուկում ձայնային ալիքների տարածման հետևանքով, ապա կավիտացիան կոչվում է ձայնային։ Կավիտացիան վնասակար ազդեցություն է ունենում հիդրոտուրբինների, պոմպերի, թիապտուտակների աշխատանքի վրա (թրթռում, ՕԳԳ-ի փոքրացում, աշխատանքային մասերի քայքայում)։ Կավիտացիան կարելի է նվազեցնել՝ մեծացնելով հիդրոստատիկ ճնշումը, այսինքն՝ սարքավորումը տեղադրելով հեղուկի ազատ մակերևույթից բավական մեծ խորության վրա, ինչպես նաև կառուցվածքների տարրերի համապատասխան ձևի ընտրությամբ։ Ձայնային կավիտացիան ընկած է ուլտրաձայնի բազմազան գործնական կիրառությունների հիմքում։
Օրխար

Օրխար, գյուղ Արևմտյան Հայաստանում, Սեբաստիայի վիլայեթի Ամասիայի գավառում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Թրահել Վարդանյան

Թրահել Գերասիմի Վարդանյան (ապրիլի 20, 1960(1960-04-20), Վերին Գետաշեն, Մարտունու շրջան, Հայկական ԽՍՀ, ԽՍՀՄ), աշխարհագրական գիտությունների դոկտոր, պրոֆեսոր, Երևանի պետական համալսարանի աշխարհագրության և երկրաբանության ֆակուլտետի ֆիզիկական աշխարհագրության և ջրաօդերևութաբանության ամբիոնի վարիչ, Հայկական աշխարհագրական ընկերության փոխնախագահ։


== Կրթություն ==
1985 - 1987, ԵՊՀ ՀՄ ֆակուլտետ, էքսկուրսավարի բաժին,
1983 - 1987, ԵՊՀ աշխարհագրության ֆակուլտետ,
1989 - 1992, ԵՊՀ ասպիրանտուրա։


== Գիտական գործունեություն ==
Թրահել Վարդանյանը 1995 թվականին Երևանի պետական համալսարանում պաշտպանել է «Հայաստանի Հանրապետության գետերի նվազագույն հոսքը և հաշվարկը» թեմայով թեկնածուական աշխատանքը՝ ստացել է աշխարհագրական գիտությունների թեկնածուի գիտական աստիճան։ 2013 թվականին նույն համալսարանում պաշտպանել է «Հայաստանի գետերի հոսքի տատանումները և կանխատեսումը կլիմայի գլոբալ փոփոխության դեպքում» թեմայով դոկտորական աշխատանքը և ստացել է աշխարհագրական գիտությունների դոկտորի գիտական աստիճան։
2004 թվականին ստացել է դոցենտի, 2014 թվականին՝ պրոֆեսորի գիտական կոչում։


== Գիտահասարակական գործունեություն ==
2000 թվականից Երևանի պետական համալսարանի աշխարհագրության և երկրաբանության ֆակուլտետի խորհրդի անդամ,
1997 - 2000 և 2008 թվականից ԵՊՀ աշխարհագրության և երկրաբանության ֆակուլտետի ուսումնամեթոդական խորհրդի նախագահ,
1999 թվականից Հայհիդրոմետ վարչության գիտատեխնիկական խորհրդի անդամ,
2011 թվականից ԵՊՀ-ում գործող «Երկրագիտություն» մասնագիտության գծով 005 մասնագիտական խորհրդի անդամ,
2007 թվականից Հողի և ջրի պահպանության համաշխարհային ասոցիացիայի անդամ,
2004 թվականից Միջազգային աշխարհագրական միության ջրաբանական հանձնաժողովի վարչության անդամ, ԱՊՀ և Մերձավոր Արևելքի երկրների աշխատանքների համակարգող,
2003 թվականից «Ջրային, կլիմայական և ռեկրեացիոն ռեսուրսների միջազգային գիտահետազոտական կենտրոն» հասարակական կազմակերպության հիմնադիր նախագահ,
1999 թվականից Հայ Ջրաբանների ընկերակցության անդամ,
2000 թվականից Շրջակա միջավայրի պատմության Եվրոպական Ընկերության անդամ,
2002 թվականից Միջազգային աշխարհագրական միության հողերի դեգրադացիայի և անապատացման հանձնաժողովի անդամ,
2005 թվականից Հայկական աշխարհագրական ընկերության փոխնախագահ։


== Ծանոթագրություններ ==


== Արտաքին հղումներ ==
Թրահել Վարդանյանը ԵՊՀ-ի պաշտոնական կայքում
Սարսանգի ջրամբար՝ մեր ծանր հրետանին. «Կենսոլորտ»
«Թարմ ուղեղով»՝ Թրահել Վարդանյանի հետ
Ջապչե

Ջապչե (հանգըլ՝ 잡채), կորեական տոնական նախուտեստ, որի հիմնական բաղադրիչը օսլայից պատրաստված արիշտան է։ Արիշտան բանջարեղենի և սունկի հետ տապակվում է քունջութի յուղով, ինչից հետո ավելացվում է սոյայի սոուս ու համեմվում քունջութի սերմերով։ Այս նախուտեստը մատուցվում է ինչպես տաք, այնպես էլ սառը վիճակում։ Հաճախ այն մատուցվում է բրնձից պատրաստված ուտեստների հետ։
Չապչեն դասական կորեական ուտեստ է, որը կորեական խոհանոցում հայտնի է դեռևս Կվանհեգուն կայսրի օրոք (1608-1623 թթ.)։
Կապընին

Կապընին, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Շամիրամ (քաղաքատեղի)

Անվան այլ կիրառումների համար տե՛ս՝ Շամիրամ (այլ կիրառումներ)
Շամիրամ, Հայաստանի Հանրապետության Արագածոտնի մարզի Շամիրամ և Արուճ գյուղերի շրջակայքում մ.թ.ա. 1-ին հազարամյակի 2-րդ կեսի և 1-ին հազարամյակի սկզբի հնագիտական-ճարտարապետական հուշարձանախումբ։
Այն ընդգրկում է քաղաքատեղին, արհեստական ջրամբարը, հիմնական դամբարանադաշտը (պաշտամունքային տարբեր հուշարձաններով), ծիսական կառույցների համալիրը, մեծ դամբարանաբլուրների խումբը, մերձակա առանձին դամբարաններ (այդ թվում՝ դոլմեններ), մեգալիթյան աշտարակներ, քաղաքատեղիից ոչ հեռու գտնվող առանձնատների ավերակներ։ Հյուսիսից հուշարձանախմբին կից է Արուճի միջին բրոնզեդարյան դամբարանատեղին։
Քաղաքատեղին ընդգրկում է երկու կիրճերի միջև ընկած ընդարձակ հրվանդանը։ Պարսպապատված ընդհանուր տարածությունը մոտ 10հա է։ Հարթավայրի կողմից հրվանդանը հատում են հինգ պարիսպներով կազմված պաշտպանական երեք գոտիներ։ Առաջինը կորաձև հրվանդանը հարթավայրից անջատող, ուղղանկյուն աշտարակներով պարիսպն է։ Իրարից փոքր հեռավորությամբ կառուցված երկուական զուգահեռ պարիսպները կազմում են 2-րդ և 3-րդ գոտիները։ Ներքին պարսպի լայնությունը հասնում է 8մ-ի, 4-րդ պարսպի աշտարակի ճակատային լայնությունը 14մ է։ Երկու ձորաբերանները նույնպես ամրացված են եղել պարիսպներով, որոնք շարված են խոշոր, որոշ մասերում՝ կոպիտ տաշած տուֆով, լիցքը՝ մանր քարերով ու կավաշաղախով։ Պահպանվել են մոնումենտալ կառույցների հետքեր։ Հրվանդանի եզրին գտնվում է հավանաբար պաշտամունքային նշանակության շինություն։ Քաղաքը կործանվել է մ.թ.ա. մոտ IXդ. վերջին կամ VIIIդ. սկզբին՝ հարձակումների հետևանքով։ Հելլենիստական դարաշրջանում այդ տարածքը կրկին բնակեցվել է։ Բնակավայրը եղել է հրվանդանի ծայրին, գերեզմանոցը՝ քաղաքատեղիի մնացած տարածքում
Քաղաքատեղիի արևելյան անկյան արտաքին կողմում պահպանվել է մինչև օրս գործող հնագույն ջրամբարը, որի պատվարի հիմքը շարված է տուֆե խոշոր սալերով։
Հրվանդանը հարավ-արևելքից եզերող կիրճի հանդիպակաց ափից սկսվում է հիմնական դամբարանադաշտը, որի մուտքի մոտ, ժայռի գագաթին գտնվող ժայռակոփ զոհարանի կենտրոնում բարձրանում է կիսաշրջանաձև զոհասեղանը։ Պեղվել են սալարկղային և հիմնահողային դամբարաններ, վերգետնյա դոլմեններ։ Գետնի մակերեսին դամբարանները շրջապատված են անմշակ քարերից կրոմլեխներով, որոնց մի մասը դրսից շրջափակված է տուֆե սրբատաշ սալերից շարված պատնեշներով։ Սալերի վրա տեղ-տեղ պահպանվել են ձիեր, մարտակառք, որսի տեսարաններ, վայրի կենդանիներ, սկավառակներ և այլն պատկերող հարթաքանդակներ։ Որոշ դամբարանների վրա դրվել են մարդակերտ քարե արձաններ, տուֆե ուղղահայաց կոթողներ, մենաքարեր, ֆալլոսներ։ Ննջեցյալները թաղվել են կողքի պառկած կամ կծկված դիրքով, երբեմն՝ անդամահատված։ Կան բազմաթիվ վերաթաղումներ։ Դամբարանախցերում հայտնաբերվել են զենքեր (երկաթից և բրոնզից), զարդեր, խեցեղեն և այլն։ Ամփոփ խումբ են կազմում բլուրներից մեկի գագաթին գտնվող մեծ դամբանաբլուրները։ Դամբարանախցերը կառուցված և մուտքերը փակված են տուֆե խոշոր սալերով։ Այդ դամբանաբլուրներում թաղվել են ավագանու ներկայացուցիչներ։ Շամիրամի պեղումները ցույց են տալիս, որ մ.թ.ա. X-IXդդ. երկաթի մշակույթը լայնորեն տարածված է եղել Հայաստանում։ Շամիրամի մշակույթն արտացոլում է Հայաստանում դասակարգային հասարակության ձևավորման ավարտի ժամանակաշրջանը և քաղաքային քաղաքակրթության վաղ շրջանի զարգացման համապատասխան աստիճանը։


== Տես նաև ==
Քաղաքատեղի
Սկորոբագատկի (գյուղ, Լոխովիցայի շրջան)

Սկորոբագատկի (ուկրաիներեն՝ Скоробагатьки), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1710 թվականին։
2001 թվականի տվյալներով Սկորոբագատկի գյուղում բնակվում էր 437 մարդ։ Բնակավայրը զբաղեցնում է 2,73 կմ² տարածք։ Բնակչության խտությունը կազմում էր 160,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
MTV եվրոպական երաժշտական մրցանակաբաշխություն

MTV Europe Music Awards (հայերեն՝ ՄԹՎ Եվրոպական երաժշտական մրցանակներ), երաժշտական մրցանակաբաշխության ամենամյա արարողություն է, հիմնված MTV Europe հեռուստաալիքի կողմից 1994 թվականին։ Ամեն տարի արարողությունն անց է կացվում տարբեր եվրոպական խոշոր քաղաքներում։


== Ընդունող քաղաքներ ==


== Մրցանակներ ==


== Ամենից շատ մրցանակ ստացած երաժիշտներ ==


== Արտաքին հղումներ ==
Պաշտոնական կայք


== Ծանոթագրություններ ==
Սուրբ Աննա եկեղեցի (Երևան)

Անվան այլ կիրառումների համար տե՛ս՝ Սուրբ Աննա եկեղեցի (այլ կիրառումներ)Սուրբ Աննա առաջնորդանիստ մայր տաճար, Հայ Առաքելական եկեղեցու տաճար Երևանի Կենտրոն վարչական շրջանում՝ 18-րդ դարի Կաթողիկե եկեղեցու կողքին։ Օծվել է 2015 թվականի ապրիլի 30-ին։


== Պատմություն ==

2009 թվականի հուլիսի 4-ին տեղի է ունեցել ապագա եկեղեցու շինհրապարակի օծման արարողությունը։ Արարողությունն անցկացրել է Ամենայն հայոց կաթողիկոս Գարեգին Բ-ն, ներկա են եղել Հայաստանի նախագահ Սերժ Սարգսյանը, Սահմանադրական դատարանի նախագահ Գագիկ Հարությունյանը, Երևանի քաղաքապետ Գագիկ Բեգլարյանը, ինչպես նաև մեկենասներ Աննա և Հրայր Հովնանյանները, որոնք նվիրատվություն են կատարել եկեղեցու շինարարության համար։
Շինարարությունն սկսվել է 2011 թվականին և ավարտվել 2014 թվականին։ 2015 թվականի ապրիլի 30-ին եկեղեցին օծվել է կաթողիկոս Գարեգին Բ-ի կողմից։
Եկեղեցին կառուցվել է ճարտարապետ Վահագն Մովսիսյանի նախագծով։ Այն միագմբեթ եկեղեցի է, ունի խաչաձև հատակագիծ, մուտքի մոտ՝ զանգակատուն։ Սուրբ Աննա եկեղեցին կարծես «գրկում» է Կաթողիկե հինավուրց եկեղեցին և կառուցված է նման ճարտարապետական ոճով։ Սուրբ Աննա եկեղեցուց արևմուտք տեղակայված Հայ Եկեղեցու Համաշխարհային Երիտասարդաց Միավորման շենքը։


== Ծանոթագրություններ ==
Խորքային բեկվածք

Խորքային բեկվածք, երկրակեղևի ապարների ամբողջականությունը խախտող նեղ, գծային տարածման զոնա։ Խորքային բեկվածքը, կտրելով երկրակեղևը, թափանցում է Երկրի մանթիա և ձգվում հարյուրավոր ու հազարավոր կմ՝ ըստ տարածման և մինչև 720 կմ՝ ըստ խորության։ Լայնությունը հասնում է մի քանի հարյուր մ-ից մինչև մի քանի տասնյակ կմ։ Խորքային բեկվածքներով երկրակեղևը բաժանվում է խոշոր բեկորների, որոնք տարբերվում են շարժումների և կառուցվածքի բնույթով։ Խորքային բեկվածքը զարգանում է երկրաբանական ժամանակի երկարատև հատվածների (հարյուր միլիոնավոր, երբեմն ավելի քան 1 միլիարդ տարի) ընթացքում՝ հանդիսանալով երկրակեղևի խզումնային խախտումների կարևորագույն տիպ։
Յոթ ծովերի Էդինբուրգ

Յոթ ծովերի Էդինբուրգ (անգլ.՝ Edinburgh of the Seven Seas), Բրիտանիայի ծովային տարածքների մաս կազմող Տրիստան դա Կունյա կղզեխմբում տեղակայված հիմնական բնակավայրը։ Գտնվում է Ատլանտյան օվկիանոսի հարավում։
Հանդիսանում է երկիր մոլորակի առավել հեռադիր մշտական բնակության վայրերից մեկը։ Հեռավորությունը Սուրբ Հեղինեի կղզուց կազմում է 2173 կմ։
Բնակավայրն հիմնադրվել է 1816 թվականին շոտլանդացի մի զինվորականի կողմից։


== Ծանոթագրություններ ==


== Արտաքին հղումներ ==
Բնակավայրի էջը Տրիստան դա Կունյայի պաշտոնական կայքում(անգլ.)
Տեղեկատվություն տուրիստներին (անգլ.)Archived 2017-01-06 at the Wayback Machine.
Ալվարո Վադիլիո

Ալվարո Վադիլիո Սիֆուենտես (իսպ.՝ Álvaro Vadillo Cifuentes, սեպտեմբերի 12, 1994, Պուերտո Ռեալ, Իսպանիա), իսպանացի ֆուտբոլիստ, վինգեր։ Հանդես է գալիս ««Էսպանյոլ ՖԱ»-ի կազմում։ 


== Ակումբային կարիերա ==


=== «Բետիս» ===
Ալվարո Վադիլիոն միացել է «Բետիսի» մանկապատանեկան թիմին 12 տարեկան հասակում։ 2011 թվականի օգոստոսի 28-ին նա իր նորամուտն է նշել «Գրանադայի» դեմ խաղում՝ դառնալով երկրորդ ամենաերիտասարդ ֆուտբոլիստը, ով մասնակցել է Լա Լիգայիի շրջանակներում կայացած հանդիպման(16 տարեկան 11 ամսական 16 օրական)։ Այդ հանդիպումն ավարտվել է 1-0 հաշվով՝ «Բետիսի» հաղթանակով։ 
2011 թվականի հոկտեմբերի 15-ին կայացած «Ռեալ Մադրիդի» դեմ խաղի առաջին րոպեներին Սերխիո Ռամոսի հետ ընդհարումից հետո Ալվարոն վնասվածք ստացավ, որի պատճառով նա բաց թողեց մի քանի ամիս։ 2014 թվականին նրա մոտ կրկրնվեց նույն վնասվածքը։


=== «Ուեսկա» ===
2016 թվականի օգոստոսի 18-ին Ալվարոն ազատ գործակալի կարգավիճակով տեղափոխվեց Սեգունդա B-ում հանդես եկող «Ուեսկա ՖԱ»։ Թիմի կազմում իսպանացի ֆուտբոլիստը իր առաջին գոլը խփել է հոկտեմբերի 1-ին կայացած «Ալմերիա»-ի դեմ խաղում։ 
2017 թվականի փետրվարի 12-ին նա գոլի հեղինակ է դարձել «Կորդոբայի» դեմ խաղում, որն ավարտվել է 2-0 հաշվով։ Իր առաջին մրցաշրջանի ընթացքում Վադիլոն մասնակցեց 34 հանդիպման և դարձավ 7 գոլի հեղինակ։


=== «Գրանադա» ===
2018 թվականի հունիսի 27-ին Ալվարո Վադիլոն երկու տարվա պայմանագիր կնքեց «Գրանադայի» հետ։ 2018-19 մրցաշրջանում Ալվարոն Սեգունդա B-ի շրջանակներում դարձավ 4 գոլի հեղինակ։
2019 թվականի սեպտեմբերի 21-ին իսպանացին գոլի հեղինակ է դարձել կատալոնական «Բարսելոնայի» դեմ խաղում, որն ավարտվել է 2-0 հաշվով։


=== «Սելտա» ===
2020 թվականի հուլիսի 22-ին Վադիլոն ազատ գործակալի կարգավիճակով տեղափոխվեց «Սելտա» և թիմի հետ կնքեց 3 տարվա պայմանագիր։ Դրանից մի քանի ամիս անց՝ հոկտեմբերի 5-ին ֆուտբոլիստը վարձավճարով տեղափոխվեց «Էսպանյոլ»։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Профиль на сайте bdfutbol (անգլերեն)
Ֆուտբոլիստի էջը soccerway.com կայքում(անգլ.)
Critic's Choice Movie Awards

Critics' Choice Movie Awards (հապավում՝ CCMA թարգմանաբար՝ «Քննադատների ընտրության կինոմրցանակ» ), ամենամյա կինոմրցանակ, որով պարգևատրում են սկսած 1996 թվականից։ Մրցանակաբաշխությունն անց է կացվում հունվարին, այդ պատճառով այն համարվում է «պատրաստություն» Օսկար կինոմրցանակի մրցանակաբաշխությանը, որն անց է կացվում փետրվարին։ CCMA-ը համարվում է ԱՄՆ-ի ամենահայտնի կինոմրցանակներից մեկը.


== Պատմություն ==
1995 թվականի դեկտեմբերին կինոքննադատներ Ջոի Բեռլինն ու Ռոդ Լուրյեն որոշեցին կազմակերպել հոլիվուդյան մրցանակաբաշխության նոր փառատոն։ Ինչպես բացատրեց Բեռլինը՝ այդ գաղափարը նրանց մոտ ծագեց այն փաստից, որ կինոաշխարհում հսկայական աշխատանք են կատարում ռադիոյում և հեռուստաընկերություններում աշխատող լրագրողները, քանի որ նրանք ամեն շաբաթ մասնակցում են տարբեր մամլո կոնֆերանսների և լուրեր են հասցնում մեծ քանակով հանդիսատեսի և ունկնդիրների՝ հաճախ նույնիսկ չլինելով Ազգային կինոքննադատների որևէ կազմակերպության, ԱՄՆ-ի կամ HFPA ազգային կինոքննադատների խորհրդի անդամ։ Իր խոսքերով՝ նրանք հույս էին դրել հեռուստատեսության վրա և իրենց շոուն պատկերացնում էին որպես «Ոսկե գլոբուս» փառատոնի մրցակից։ Իսկ Լուրյեն հիշեցրեց Ֆրանսուա Տրյուֆոյի ֆրանսիական ֆիլմի մասին, որտեղ արտահայտել է «կինոարտադրության ուրախությունը և հոգու տխրությունը », ինչպես նաև հույսը՝ քվեարկության ժամանակ նման մոտեցման համար։
Առաջին փառատոնի կազմակերպչական աշխատանքները տևեցին մոտ երեք շաբաթ։ Բեռլինը և Լուրյեն ուղղակի դիմեցին իրենց կոլեգաներին, որոնց հետ հաճախ էին շփվում։ Կոլեգանները աջակցեցին տվյալ նախաձեռնությանը և շուտով համախմբվեց 44 մասնակից։ Հաջորդ քայլը ստուդիաններին և մամլոգործակալներին դիմելն էր, որոնց աջակցությամբ առաջին իսկ տարում հաջողվեց կազմակերպել մրցանակների 17 կատեգորիաներ։ Տասնչորս հաղթողները անձամբ ներկայացան՝ վերցնելու իրենց մրցանակները։ Առաջին փառատոնը անց է կացվել 1996 թվականին Sofitel հյուրանոցում, որտեղ Փոլ Սորվինոն իր դստեր Միրեին մրցանակ հանձնեց «Մեծն Աֆրոդիտեն» ֆիլմի համար, դրան հաջորդեցին մի շարք մրցանակներ և նոմինացիաներ տարբեր կինոմրցանակների համար։


== Թարգմանություն ==
2012 թվականին հայտնի դարձավ, որ The CW հեռուստակապը 18-րդ փառատոնի մրցանակների շնորհման արարողությունը թարգմանելու իրավունք է ձեռք բերել։


== Ծանոթագրություններ ==


== Արտաքին հղումներ ==
Critics' Choice Awards на сайте IMDb (անգլ.)
Արթին Արսլանյան

Արթին Հակոբի Արսլանյան (նոյեմբերի 1, 1942(1942-11-01), Բեյրութ, Լիբանան), հայ պատմաբան։ Պատմական գիտությունների դոկտոր (1974), պրոֆեսոր (1995):


== Կենսագրություն ==
Արթին Արսլանյանը ծնվել է 1942 թվականի նոյեմբերի 1-ին, Բեյրութում։ 1967 թվականին ավարտել է Բեյրութի ամերիկյան համալսարանը։ 1973-1974 թվականներին դասավանդել է Կալիֆոռնիայի համալսարանում (Լոս Անջելես), 1974-1985 թվականներին՝ Ս. Օլաֆ (1984-1985 թվականներին՝ ամբիոնի վարիչ), 1985-1996 թվականներին՝ Բելմոնթ Էբի (ռեկտոր), 1996 թվականից՝ Մարիսթ (միաժամանակ՝ գիտական փոխնախագահ և ֆակուլտետի դեկան) քոլեջներում։
Աշխատությունները հիմնականում վերաբերում են Մեծ Բրիտանիայի ռազմական ներկայությանը Անդրկովկասում (հատկապես 1917-1919 թվականներին), ԱՄՆ-ի արտաքին, Ռուսաստանի ազգային քաղաքականությանը, ինչպես նաև բարձրագույն կրթության տարբեր հիմնահարցերի։


== Ծանոթագրություններ ==